# A black text on a white background  Description automatically generatedA logo with a blue and gold design  Description automatically generated

CYF CAJE CYM/Wales/2023/0031

CYMERADWYWYD 26/03/2025

# TEITL Y SWYDD Gweithiwr Cymorth Radioleg Cymru

# BAND 3

|  |
| --- |
| Crynodeb o’r Swydd |
| * Ymgymryd yn annibynnol â thasgau clinigol uniongyrchol a ddirprwyir gan staff cofrestredig ar draws y disgyblaethau delweddu lluosog i hwyluso gwasanaethau radioleg effeithlon.
* Gweithio ochr yn ochr â staff cofrestredig i gynorthwyo gydag archwiliadau fel allsugnadau gyda nodwydd mân, biopsïau, archwiliadau fflworosgopeg.
* Ymgymryd ag amrywiaeth o ddyletswyddau gweinyddol a chlercol sy'n ofynnol yn y rôl megis archebu a threfnu archwiliadau dan gyfarwyddyd staff cofrestredig.
 |
| Yn gyfrifol i’r |
| Yn gyfrifol o ran adrodd i’r:       | Yn atebol i’r:       | Yn atebol yn broffesiynol i’r:        |
| Cyfrifoldebau a Dyletswyddau |
| **Cynllunio a Dylunio**Gweithio ochr yn ochr â staff cofrestredig, cydgysylltu ag eraill i gynllunio ac addasu amserlenni ar gyfer atgyfeiriadau brys ac achosion brys.Trefnu archwiliadau, trosglwyddo delweddau yn electronig, a chael gafael ar ddelweddau a chanlyniadau blaenorol, a thynnu sylw uwch staff at faterion posibl. **Effeithiolrwydd**Cefnogi cleifion, defnyddwyr gwasanaeth a staff trwy gydol archwiliadau a gweithdrefnau delweddu.Cyfarch cleifion, cynnal gwiriadau adnabod cychwynnol a holiaduron diogelwch MRI a thynnu sylw uwch staff at faterion neu anghysondebau.Casglu, cyfeirio, cludo a hebrwng cleifion i/o ystafelloedd archwilio a'r adran, a chynorthwyo gyda throsglwyddo a lleoli cleifion gan ddefnyddio technegau codi a chario priodol a chymhorthion yn ôl yr angen.Gwarchod a darparu gofal i gleifion sy'n cael archwiliadau personol, gan sicrhau bod urddas a chyfrinachedd yn cael eu cynnal bob amser.Gosod a thynnu canwlâu mewnwythiennol, a fflysio â dyfeisiau halwynog wedi'u llenwi ymlaen llaw.Paratoi a rhoi sylweddau cyferbyniad trwy'r geg/meddyginiaethau ar gyfer amrywiaeth o archwiliadau ar ôl iddynt gael eu cyflenwi gan staff cofrestredig ac yn unol â gofynion cyfreithiol a fferyllol a gweithredu fel ail wiriwr pan fo’r rhain i'w rhoi gan ymarferydd cofrestredig.Paratoi offer ar gyfer rhoi meddyginiaethau mewnwythiennol/cyferbyniad gan staff cofrestredig pan mae mecanweithiau cyfreithiol yn caniatáu hynny.Deall ystod o derminoleg feddygol ac anatomegol i osod y claf yn yr ystum cychwynnol ar gyfer ystod o weithdrefnau delweddu a chynorthwyo staff cofrestredig i drosglwyddo a gosod cleifion gan ddefnyddio cymhorthion codi a chario lle bo angen.Gan weithio ochr yn ochr â staff cofrestredig uwch ac o dan eu cyfarwyddyd, cynorthwyo gyda thechnegau aseptig ac archwiliadau fel allsugnadau gyda nodwydd fân, biopsïau TRUS, pigiadau cyhyrysgerbydol.Lleoli a thynnu'r tiwbiau rhefrol sydd eu hangen ar gyfer archwiliadau CT o'r coluddyn mawr.Paratoi offer ar gyfer lleoliad troli cymhleth, a chynorthwyo staff i osod yr ardal aseptig.Clirio trolïau ac offer ar ôl triniaethau, cael gwared ar becynnu a ddefnyddiwyd a threfnu i offer a llieiniau gael eu dihalogi, trin/cludo/cael gwared ar sbesimenau a hylifau corfforol a sicrhau bod amgylchedd glân yn cael ei gynnal.Dethol rhagarweiniol o goiliau MRI priodol a chymhorthion llonyddu y gall fod eu hangen ar draws ystod o ddulliau delweddu.Gweithio heb oruchwyliaeth i fonitro a chofnodi arsylwadau a chyflwr cleifion a rhoi adborth rheolaidd arnynt i staff goruchwylio, e.e. pwysedd gwaed a gwiriadau dirlawnder ocsigen.Deall cymhlethdodau cyffredin y gweithdrefnau sy’n cael eu cyflawni, gan adnabod arwyddion cleifion sy'n gwaethygu a chleifion sy’n ymateb i sylweddau cyferbyniad, cymryd camau priodol ar unwaith a chyfeirio at uwch staff/defnyddio gweithdrefnau adrannol i gael cymorth brys ac mewn argyfwng.Deall hanfodion ystod o gyflyrau meddygol, gan addasu dyletswyddau unigol i adlewyrchu'r effaith y gallai'r rhain ei chael ar y claf, ymarfer clinigol a gofynion delweddu.Rhoi sylw i anghenion hylendid cleifion a chynorthwyo gyda gofynion gwisgo/dadwisgo a thoiled.Arddangos ymwybyddiaeth o ymbelydredd a diogelwch MRI, gan sicrhau diogelwch ei hun a chefnogi staff i sicrhau diogelwch eraill.**Cyfathrebu**Cyfathrebu’n rheolaidd â thîm amlddisgyblaethol i gyfrannu at redeg gwasanaethau radioleg yn effeithlon, gan gynnwys cysylltu â chleifion, wardiau ac adrannau eraill wyneb yn wyneb a thros y ffôn i drefnu archwiliadau a threfnu unrhyw baratoadau angenrheidiol fel y nodir gan uwch staff.Darparu gwybodaeth ffeithiol am archwiliadau i gleifion, cyn, yn ystod ac ar ôl gweithdrefnau, gan sicrhau bod cleifion a staff yn cael yr wybodaeth ddiweddaraf am unrhyw oedi annisgwyl. Defnyddio amrywiaeth o dechnegau cyfathrebu ar lafar a dieiriau i gyfathrebu'n effeithiol â chymheiriaid, cydweithwyr, aelodau o’r tîm amlddisgyblaethol, cleifion, gofalwyr ac ymwelwyr a goresgyn rhwystrau cyfathrebu, h.y. gwahaniaethau diwylliannol, rhwystrau iaith, nam ar y synhwyrau neu anawsterau ffisiolegol.Ymateb yn briodol i ymholiadau arferol, cymryd negeseuon ffôn ac wyneb yn wyneb a throsglwyddo gwybodaeth ysgrifenedig a llafar gywir i gleifion a staff mewn modd amserol.Meddu ar sgiliau a gwybodaeth i gefnogi datrys gwrthdaro a chwynion llafar.**Cyffredinol**Glanhau amrywiaeth o offer meddygol/delweddu ac ardaloedd clinigol, gan gadw at weithdrefnau a phrosesau dihalogi.Paratoi, glanhau, symud a chynnal amrywiaeth o offer delweddu a meddygol.Adnabod pryderon diogelu a chychwyn gweithdrefnau lle bo'n briodol ac o dan gyfarwyddyd staff cofrestredig.Gweithio ar ei ben ei hun mewn lleoliad penodol sy'n berthnasol i’r rôl a phrofiad, dan oruchwyliaeth anuniongyrchol. Ymgymryd â gwiriadau Sicrhau Ansawdd archwiliadau rheoli/sicrhau ansawdd diffiniedig ar offer gan weithio i weithdrefnau a phrotocolau penodol yn unol â'u maes gwaith a hyfforddiant.Cefnogi a chymryd rhan mewn prosesau archwilio adrannol, naill ai'n unigol neu fel rhan o dîm i gefnogi gwelliannau i wasanaethau.Gweithio'n effeithiol fel rhan o dîm ac yn unigol o fewn gweithdrefnau gweithredu safonol adrannol, gallu blaenoriaethu eich llwyth gwaith eich hun, cyflawni tasgau dirprwyedig a chefnogi cydweithwyr.Ymrwymo i ddarparu gwasanaeth y tu allan i oriau, sifftiau, a gweithio ar draws safleoedd yn ôl yr angen er mwyn sicrhau y cynhelir darpariaeth gwasanaethau.**Digidol a Gwybodaeth**Defnyddio amrywiaeth o raglenni meddalwedd megis Systemau Gwybodeg Radioleg (RIS), System Archifo Lluniau a Chyfathrebu (PACS), a Phorth Clinigol Cymru i hwyluso gwasanaeth radioleg effeithlon a chyfrannu at gynnal cofnodion cleifion cywir.O dan gyfarwyddyd staff cofrestredig, amserlennu, archebu ac addasu archwiliadau gan ddefnyddio systemau electronig.Ar gais staff cofrestredig, dod o hyd i ganlyniadau/cofnodion blaenorol delweddu a pherfformio trosglwyddiad electronig o ddelweddau ac archwiliadau i ysbytai/asiantaethau adrodd allanol eraill.Cofnodi manylion cleifion, archwiliadau a thriniaethau yn gywir (h.y. ymbelydredd, y cynnyrch fferyllol a ddefnyddiwyd, manylion am y gweithredwr/adroddwr) gan ddefnyddio systemau electronig, gan sicrhau bod yr holl ddogfennau gofynnol yn cael eu sganio a defnyddio systemau cofnodi papur pan fo angen.Nodi cofnodion dyblyg posibl, hysbysu uwch gydweithwyr i sicrhau bod materion yn cael eu hunioni a bod cofnodion radioleg yn gywir ac yn gyflawn.Agor, dosbarthu ac anfon post (yn ffisegol ac electronig) yn ôl yr angen, gan sicrhau bod gwybodaeth am geisiadau delweddu yn cael ei chofnodi’n gywir o fewn y Systemau Gwybodaeth Radioleg a thynnu sylw uwch staff at unrhyw anghysondebau.**Cyllid a Chyllideb**Hwyluso defnydd effeithiol o adnoddau trwy ddefnyddio stoc yn nhrefn dyddiadau a chynnal lefelau priodol, gan adrodd neu archebu cyflenwadau yn ôl yr angen.**Rheoli, Arwain a/neu Hyfforddi** Cefnogi sefydlu a hyfforddi staff sydd newydd eu cyflogi trwy arddangos ei ddyletswyddau a'i rôl ei hunan. |
| MANYLEB Y PERSON |
| Cymwysterau a Gwybodaeth  |
| HanfodolCymhwyster Lefel 3 mewn pwnc gofal iechyd perthnasol, neu feddu ar y sgiliau, yr wybodaeth a’r profiad cyfatebol ac ymrwymiad i ymgymryd â hyfforddiant yn y swydd hyd at achrediad NVQ Lefel 3.Dealltwriaeth o rôl gweithwyr cymorth radiograffegDymunolGwybodaeth sylfaenol am anatomeg a ffisiolegGwybodaeth am waith clinigol |
| Profiad |
| Profiad blaenorol o weithio gyda'r cyhoedd mewn rolau cyflogedig neu wirfoddolProfiad o ddefnyddio cyfrifiaduron**Dymunol**Profiad mewn rôl gefnogol/cynorthwyol fel Gweithiwr Cymorth Radioleg neu Weithiwr Cymorth Gofal Iechyd (HCSW) neu brofiad o weithio mewn ysbyty/amgylchedd gofaluProfiad mewn ystod o sgiliau clinigol gan gynnwys technegau aseptig |
| Sgiliau a Phriodoleddau |
| **Hanfodol**Sgiliau cyfathrebu da ar lafar ac yn ysgrifenedigYn gallu dangos agwedd gadarnhaol, ofalgar a thosturiolYn gallu delio â sefyllfaoedd a all peri gofid.Yn gweithio'n dda fel unigolyn ac fel rhan o dîm a sgiliau trefnu a rheoli amser daYn frwdfrydig a meddu ar agwedd anfeirniadol tuag at eraill.Yn fodlon chwilio am gyfleodd dysgu, derbyn cyfarwyddyd a rhoi/derbyn adborth adeiladol**Dymunol**Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. |
| Arall |
| Cliriad Boddhaol Safonol/Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant Yn gallu symud a thrin offer a chynorthwyo gyda chodi a chario cleifion |